༄༅༅། །བླ་མ་ནཱ་རོ་པའི་གདམས་ངག་འདིའི་སྐོར་ལ་བཞི་སྟེ། བསྐྱེད་པའི་རིམ་པ་
ཕག་མོ་མཁའ་སྤྱོད་དང་། རྫོགས་པའི་རིམ་པ་རྩ་དབུ་མ་དང་། ཐུན་མོང་གི་དངོས་
གྲུབ་གནོད་སྦྱིན་མོ་དབང་དུ་བྱ་བ་དང་། ལམ་དེའི་ཡན་ལག་གོ །དང་པོ་ལ་བརྒྱད་དེ།
རྗེས་གནང་དང་། བསྐྱེད་རིམ་དངོས་དང་། སྤྱོད་ལམ་གྱི་རྣལ་འབྱོར་ལ་འཕྲོས་པའི་ཕྱི་
མཆོད་མདོར་བསྡུས་པ་དང་། མཁའ་སྤྱོད་སྒྲུབ་པ་དང་། དུས་གང་ཡང་རུང་བའི་
ཚོགས་མཆོད་མདོར་བསྡུས་པ་དང་། ཚེས་བཅུའི་མཆོད་པ་དང་། སྦྱིན་སྲེག་རྒྱས་པ་
དང་། མར་མེའི་སྦྱིན་སྲེག་དང་བརྒྱད་དོ། །གནོད་སྦྱིན་མོ་དབང་དུ་བྱ་བ་ལ་གསུམ་སྟེ།
རྒྱུད་ཀྱི་དུམ་བུ་དང་། པདྨ་ཏིའི་སྒྲུབ་ཐབས་དང་། ཁོལ་པོ་པ་ཏིའི་སྒྲུབ་པའོ། །ལམ་གྱི་
ཡན་ལག་ལ་གཉིས་ཏེ། པྲ་སེ་ན་དབབ་པ་དང་། སྨན་ཆེན་པོའི་བཅུད་ལེན་ནོ། །དུམ་བུ་
འདི་དག་འབྲི་བ་ལ་གོ་རིམ་མི་སྣང་ངོ་། །ཕྱི་མཆོད་ཀྱི་ཞར་ལ་རྗེས་གནང་དང་། བྱིན་
རླབས་གཅིག་ཡོད་དེ་ཕྱག་ལེན་མི་མཛད་པར་གདའ། བྱིན་རླབས་ཞར་ལ་མཁའ་སྤྱོད་
སྒྲུབ་པ་ཅུང་ཟད་ཅིག་ཀྱང་སྣང་ངོ་།། །།
- 153 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།